Diari Oficial de la Generalitat Valenciana


Sumari del DOGV 7176, del 19-12-2013 (2013/11304)

RESOLUCIÓ de 12 d'agost de 2013, del secretari autonòmic de Justícia, per la qual s'acorda inscriure l'extinció judicial de la Fundación Centro de Investigación y Estudios de Alicante i l'obertura del procediment de la seua liquidació.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7176

Data del DOGV
:   19-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11050


Data del document
:   12-08-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 12 d'agost de 2013, del secretari autonòmic de Justícia, per la qual s'acorda inscriure l'extinció judicial de la Fundación Centro de Investigación y Estudios de Alicante i l'obertura del procediment de la seua liquidació. [2013/11944]  
Vista l'extinció de la Fundación Centro de Investigación y Estudios de Alicante, d'acord amb els següents:  
  
Fets  
Primer. La Fundación Centro de Investigación y Estudios de Alicante es va inscriure en el Registre de Fundacions de la Comunitat Valenciana amb el número 23-A, d'acord amb la Resolució del conseller de Cultura, Educació i Ciència, de 22 de maig de 1984.  
Segon. La Resolució del Jutjat de Primera Instància núm. 11 d'Alacant, de 10 de maig de 2013, estima la demanda interposada per la Generalitat contra la Fundación Centro de Investigación y Estudios de Alicante en els termes següents:  
 «... estime totalment la demanda interposada per la Generalitat Valenciana ?contra la Fundación Centro de Investigación y Estudios de Alicante, ?declare la dissolució per la causa d'extinció prevista en l'article 31 apartat c de la Llei 50/2002,...de la Fundación Centro de Investigación y Estudios de Alicante i, al mateix temps, acorde la inscripció d'esta resolució judicial de dissolució per causa d'extinció de la fundació mencionada en el Registre de Fundacions de la Generalitat Valenciana».  
  
Fonaments de dret  
Primer. L'article 10 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Governació i Justícia, aprovat pel Decret 194/2012, de 21 de desembre, del Consell, determinen que correspon a esta Conselleria exercir, entre altres, les competències en matèria de fundacions.   
Segon. L'article 2 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, establix que la conselleria competent en matèria de fundacions exercix el Protectorat d'estes fundacions, i correspon al conseller la titularitat del Protectorat, sense perjuí de la possibilitat de delegació o desconcentració.  
Tercer. La Secretaria Autonòmica de Justícia és competent per a conéixer i resoldre este expedient d'inscripció en virtut del que establixen els articles 46 i 47 del Reglament de Fundacions de la Comunitat Valenciana aprovat pel referit Decret 68/2011, així com per a l'obertura del procediment de liquidació d'acord amb el que establix la Resolució de 19 d'abril de 2013, de la Conselleria de Governació i Justícia, sobre delegació de l'exercici de determinades competències en matèria de fundacions en la Secretaria Autonòmica de Justícia (DOCV 7012, 26.04.2013).  
Quart. Declarada l'extinció de la Fundación Centro de Investigación y Estudios de Alicante en virtut de la resolució judicial del Jutjat de Primera Instància núm. 11 d'Alacant, de 10 de maig de 2013, a l'empara del que establixen els articles 31 i 32 de la Llei 50/2002, de 26 de desembre, de Fundacions, procedix inscriure esta declaració judicial d'extinció de la Fundació, així com acordar l'obertura del corresponent procediment de liquidació de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
  
Vistos els preceptes legals citats i la resta de generals de pertinent aplicació, resolc:  
  
Primer  
Inscriure en el Registre de Fundacions de la Comunitat Valenciana la declaració judicial d'extinció de la Fundación Centro de Investigación y Estudios de Alicante, en els termes de la Resolució Judicial del Jutjat de Primera Instància núm. 11 d'Alacant, de 10 de maig de 2013.   
  
Segon  
Acordar l'obertura del procediment de liquidació de la Fundación Centro de Investigación y Estudios de Alicante.  
  
Notifiqueu esta resolució que és definitiva en via administrativa i en contra es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, d'acord amb el que establix l'article 14 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí de poder interposar, si és el cas, el recurs potestatiu de reposició, en el termini d'un mes davant del conseller de Governació i Justícia, o qualsevol altre recurs que estime procedent.  
  
  
València, 12 d'agost de 2013.- El secretari autonòmic de Justícia: Antonio Gastaldi Mateo.